Hmmm jo ah genau go shoppa simmer jo au no. Het döt a recht grosses Outlet. Quasi so eis wia z Landquart…eifach no a guats. Döt hemmer au no biz zuagschlaga und sogar no Jeans kauft. Noch öppa sieba Mönet wieder mol Jeans alegga isch au geil gsi. Das hemmer eba gmacht, wülls do nümma ganz so heiss isch wia no im Weschta. Also das heisst es wird in dr Nacht mol locker 10 Grad und üsa Bus isch halt nit ganz so Dicht. Das het ez zwor nüt mit da Jeans z tua, aber isch miar grad in Sinn kho. Aber am Tag  ischs eba au nümma so hot nit wohr. Drum Jeans. Genau. Jo und natürlich hemmer üs müassa überlegga wia miar dia saukalta Nächt söllen überläba. A Heizöfali natürlich. Das ratteret ez amigs schön in dr Nacht und i muass nümma grad sooo viel kuschla wia vorher. Isch nämlich no recht streng gsi. Vor allem isch miar immer dr Arm igschlofa. Aber das intressiart eu jo sicher blendent nit…